התיקון לחורבן ירושלים - בגוש קטיף - סרוגים
חדשות סרוגים > חדשות המגזר > חדשות קורה עכשיו במגזר > התיקון לחורבן ירושלים – בגוש קטיף
התיקון לחורבן ירושלים – בגוש קטיף
תושבי גוש קטיף שילמו מחיר גדול ונורא. אני לא יודע אם יש עוד חברה אחרת במדינה שהייתה משלמת מחיר כל כך גדול בשביל האחדות. מי יודע אולי זו הכפרה שאנחנו כעם משלמים על חורבן ירושלים שהיה ממש באותו יום
הרב שמואל אליהו31.07.20 11:27 י' באב תשפ
כולנו מכירים את הסיפור על שריפת האוצרות בירושלים על ידי שני מחנות לוחמים שנאבקו להגן על ירושלים. אנשים שמסרו נפש על הגנת העיר ועל חירות עם ישראל, אבל לא ידעו איך לקיים ויכוח. בסופו של דבר הם החריבו את ירושלים.
יוסף בן מתתיהו כותב בספרו כי כשטיטוס נכנס לירושלים וראה את עובי וחוזק החומות הוא אמר כי אילולי המריבה שבין היהודים בירושלים הוא לעולם לא היה יכול לכבוש את העיר הזו.
תיקון גדול על החטא הזה שהיה באותו יום היה במאבק על גוש קטיף.
הייתי שם בגירוש וראיתי את אצילות הנפש של האנשים שמוכנים לשלם את היקר להם מכל ובלבד שלא תהיה מלחמת אחים. אנשים שנבגדו על ידי ראש הממשלה שהפר הבטחות מפורשות, על ידי מערכת המשפט שעיקמה את כל החוקים, "מומחי" הצבא שלא העזו לומר את דעתם, תקשורת מכפישה ומעלילה. פרקליטות שהתגייסה לעקירה. מערכת דורסנית שהיה מגיע לפעול נגדה בכל דרך אפשרית, והם לא השיבו להם כמידתם.
כל הסיבות הטובות שבעולם היו להם להבעיר את המדינה והם החליטו לא להיכנס למלחמת אחים. לא להלחם כמו שהבדואים נלחמים על אדמה שאינה שלהם. הרבה אומרים כי אם הם היו נלחמים כמו הבדואים, הם לא היו מגורשים, וכנראה זה נכון.
אבל המחיר היה קריעה מהמדינה וקריעה בתוך המדינה. וכל היכולת שלנו להילחם מול כל אויבינו הוא באחדותנו.
תושבי גוש קטיף שילמו מחיר גדול ונורא. אני לא יודע אם יש עוד חברה אחרת במדינה שהייתה משלמת מחיר כל כך גדול בשביל האחדות. מי יודע אולי זו הכפרה שאנחנו כעם משלמים על חורבן ירושלים שהיה ממש באותו יום.
מציאות ודמיון | 31-07-2020 12:28
סיפורי מעשיות. היה רוב עצום לפינוי. עובדה שבבחירות שנערכו לאחר הפינוי שרון זכה בהליכה מהמתנגדים היו בשפל של כל הזמנים. אם היו המפונים מנסים לפתוח במלחמת אחים, היו מובסים מייד ומאבדים את מעט התמיכה שעוד נותרה להם.
שקרן | 31-07-2020 12:30
אז היה רוב גדול בעד הפינוי וכיום יש רוב גדול נגד חזרה לעזה. מיעוט צעקני ובכייני מסרב לקבל את הכרעת הרוב ומנסה לשכתב את ההיסטורייה.
לימור | 31-07-2020 13:06
התקשורת הייתה כל כך מגוייסת, שהעם עבר שטיפת מוח והאמין לה. המחאה נגד הפינוי הושתקה באלימות שעוד לא נראתה כמוה. עצרו גם ילדים בני 12. גם אחרי הפינוי שידרו תעמולה שקרית יש פתרון לכל מתיישב כל היום. סיפרו על וילות דמיוניות שהמפונים קיבלו. חלק מהמפונים עד היום בקרוונים. חלק נכנסו למבני קבע רק אחרי שנים.
אשר | 31-07-2020 16:44
חוץ מחבורת גברים עם זקנים נוטפי ריר ונשים שלובשות מכנסיים מתחת לשמלות המהווים אחוזים בודדים מהציבור, אף אחד לא רוצה לחזור לעזה. מציע לתת מענקי חזרה לחברת המטורפים ולהעביר אותם לאחיהם הרוחניים בחמאס.
שקר | 31-07-2020 14:32
אז איך קרה שלאחר הפינוי שרון שוב זכה בבחירות ???
פדרציה עכשיו | 31-07-2020 18:48
אמונה עיוורת בסתירה לכל הגיון מוסרי הובילה למצב ותמשיך לפגוע בכולנו. אין שום הצדקה מוסרית למגורים מעבר לקו הירוק.